**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

**07815 DRŽAVNI HIDROMETEOROLOŠKI ZAVOD**

**PRIHODI I PRIMICI**

Prihodi i primici ostvaruju se iz sljedećih izvora:

Izvor 11 Opći prihodi i primici

Izvor 31 Vlastiti prihodi

Izvor 51 Pomoći EU

Izvor 52 Ostale pomoći

Izvor 559 Ostale refundacije iz sredstava EU

Izvor 563 Europski fond za regionalni razvoj

U 2025. godini prihodi se ostvaruju u skladu s planiranim financijskom planom, a planirana sredstva koriste se u skladu s dinamikom provedbe redovnih i projektnih aktivnosti, planom nabave i preuzetim obvezama.

Zatražena je ponovna aktivacija izvora financiranja 563 Europski fond za regionalni razvoj zbog provedbe ugovora za unapređenje sustava za hidrološko praćenje površinskih voda (projekt VEPAR faza II).

**RASHODI I IZDACI**

Rashodi i izdaci planirani su po aktivnostima i projektima, izvorima financiranja i ekonomskoj klasifikaciji, a u promatranom razdoblju iznose 13,06 mil eura.

Najznačajniji rashod u razdoblju od siječnja do lipnja u 2025. godini, odnosi se na Materijalne rashode (naknade troškova zaposlenima, rashodi za materijal i energiju, rashodi za usluge te ostali nespomenuti rashodi poslovanja) u iznosu od 6,45 mil eura, od čega su 55% rashodi za usluge, a čiji se najveći dio (1,47 mil eura) odnosi na provedbu ugovora za unapređenje sustava za hidrološko praćenje površinskih voda (projekt VEPAR faza II).

Sljede Rashodi za zaposlene u visini od 5,76 mil eura od kojih Plaće (Bruto) iznose 4,80 mil eura od čega su 4,68 mil eura plaće za redovan rad, a razlika se odnosi na doprinose i ostale materijalna prava zaposlenima.

**PRIJENOS SREDSTAVA IZ PRETHODNE I U SLJEDEĆU GODINU**

Zavod je iz 2024. godine prenio neutrošena sredstva na izvoru 31 Vlastiti prihodi i na izvoru 52 Ostale pomoći.

Sredstva na izvoru 31 koriste za financiranje svih aktivnosti i nabava za koje sredstva iz izvora 11 Opći prihodi i primici državnog proračuna nisu dostatna, a kako bi se osiguralo neometano obavljanje djelatnosti.

Dio planiranih sredstava na izvoru 31 u 2025. godini koristi se još uvijek za plaćanje okončanih građevinskih situacija iz projekta METMONIC kao i za preostala plaćanja iz projekta VEPAR faza II.

Neutrošena sredstva na izvoru 52 odnose se na sredstva dobivena od međunarodnih organizacija, Fonda za zaštitu okoliša i energetsku učinkovitost te od županija.

Sredstva uplaćena od strane međunarodnih organizacija odnose se na financiranje međunarodnih projekata i koriste se za njihovu provedbu.

Sredstva Fonda za zaštitu okoliša i energetsku učinkovitost odnose se na refundaciju sredstava za financiranje aktivnosti koje provodi Državna mreža za trajno praćenje kvalitete zraka.

Sredstva od strane županija uplaćuju se na ime provođenja aktivnosti obrane od tuče. Sredstva će se osim za provođenje redovnih aktivnosti utrošiti i na održavanje objekata.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2024. | Stanje obveza na dan 30.06.2025. |
| Ukupne obveze  | 2.499.768,30 | 2.100.495,76 |
| Dospjele obveze | 331,62 | 527,22 |